Servica JHL ry (JHL 863)

Leväsentie 3

70700 Kuopio

Tavikallion virkistysalueen järjestyssäännöt

Hyvien tapojen, lakien ja asetusten (Järjestyslaki 27.6.2003/612) lisäksi tulee virkistysalueen käyttäjien noudattaa seuraavia sääntöjä:

1. Virkistysalue on tarkoitettu ensisijaisesti jäsenten, heidän omaistensa ja henkilökohtaisten vieraidensa käyttöön sekä yhdistyksen hallituksen ja työyhteisöjen kokoontumispaikaksi. Kesäaikana (kesä – elokuu) Tavikalliota vuokrataan ensisijaisesti työssäkäyville jäsenille sen kovan kysynnän vuoksi.
2. Alue on käytettävissä yhdistyksen päätöksien mukaisina aikoina. Ulkopuolisesta käytöstä ja tilojen vuokrauksesta antaa yhdistyksen hallitus erilliset ohjeet vuosittain.
3. Alue vuokrataan sillä olevien varusteiden mukaisesti. Esim. omien paljujen tms. tuonti on ehdottomasti kielletty!
4. Virkistysalueella on noudatettava yleistä siisteyttä ja otettava huomioon mm. seuraavat asiat:

* autot on pysäköitävä sitä varten varatuille paikoille
* autojen ja mattojen pesu rannassa on kielletty
* roskat ja jätteet on toimitettava jäteastiaan (ei tyhjiä pulloja/tölkkejä)
* avotulen saa sytyttää vain sitä varten rakennettuun paikkaan
* alueen muita kävijöitä ja naapureita ei saa häiritä
* tupakointi kielletty sisätiloissa
* kotieläinten tuonti sisätiloihin on kielletty
* astiat on käytön jälkeen pestävä ja laitettava niille kuuluville paikoille
* jokainen huolehtii liinavaatteistaan ja pyyhkeistään

1. Virkistysalueen jokainen käyttäjä on vastuussa ja korvaus- tai korjausvelvollinen alueen irtaimelle tai kiinteälle omaisuudelle joko huolimattomuudellla, huonolla hoidolla tai tahallisesti aiheutetusta vahingosta. Kohtuuttomasta kulutuksesta aiheuttamistaan kustannuksista vuokraaja on myös korvausvelvollinen!
2. Näiden sääntöjen lisäksi tulee jokaisen huomioida ne lisä- tai erikoisohjeet mitä kunkin tilan (sauna, keittiö jne) suhteen on annettu ja auttaa siisteyden ja järjestyksen säilyttämistä alueella.
3. Veneiden säilytys ja pito laiturissa on kielletty.

Hyväksytty yhdistyksen jäsenkokouksessa 26.4.2022